Citrom-lime sörbet
A vizet és a kristálycukrot a mentalevelekkel együtt felforraljuk, 10 percig főzzük. Megvárjuk, míg a szirup kihűl, majd hozzákeverjük a citromok és a lime-ok levét és lereszelt héját, a mentaleveleket kivesszük. Lapos műanyag tálba öntjük, lefedjük, és a mélyhűtőbe tesszük.
Egy-másfél óra elteltével kivesszük a hűtőből és jól megkeverjük. Mehet vissza a jégre, egy óra múlva megismételjük a keverést. Utána békén hagyjuk, és legközelebb már csak akkor vesszük elő, mielőtt fogyasztani szeretnénk.
A tálalás előtt kis idővel vegyük ki a mélyhűtőből, hogy kissé felengedjen.